Nicolaus Pašinjan
Nicolaus Pašinjan Res apud Vicidata repertae: Nativitas: 1 Iunii 1975; Ijevan Patria: Armenia Familia Coniunx: Anna Hakobyan Nicolaus Pašinjan, litteris Armeniacis Նիկոլ Վովայի Փաշինյան (Idževan in urbe natus die 1 Iunii 1975), est diurnarius et politicus Armeniae. Filius praeceptoris exercitatorisque, alumnus est universitatis Erevanensis ubi propter motum discipulorum a se incitatum expulsus est. Ibi in arte diurnaria eruditus, apud ephemerides Dprutjun, Hajastan, Lragir, Molorak operam dedit sed anno 1998 ipse diarium Oragir condidit. Sergius Sargsjan candidatus ibi saepe vituperatus, comitiis anno 1999 praeses electus, diarium eradicari curavit editoremque Pašinjan damnari. Qui postea editor diarii Haykakan Zhamanak meruit usque in annum 2012, sed inter diem 19 Ianuarii 2010 et 27 Maii 2011 incarceratus est. Anno insequenti parlamento Armenico legatus est. Res novas mense Martio 2018 movens, a parlamento primus minister die 8 Maii 2018 electus est.